b'\n_START_ARTICLE_\nTy\xc3\xb6ehtoshoppailu\n_START_PARAGRAPH_\nTy\xc3\xb6ehtoshoppailu (ty\xc3\xb6ehtosopimusshoppailu, sopimusshoppailu, TES-shoppailu) tarkoittaa ty\xc3\xb6ntekij\xc3\xb6iden siirt\xc3\xa4mist\xc3\xa4 halvemman ty\xc3\xb6ehtosopimuksen piiriin, jotta ty\xc3\xb6nantaja saa kustannuss\xc3\xa4\xc3\xa4st\xc3\xb6j\xc3\xa4 tai kilpailuetua._NEWLINE_Yritykset vaihtavat ty\xc3\xb6nantajaliittoa p\xc3\xa4\xc3\xa4st\xc3\xa4kseen toisen, usein ty\xc3\xb6ntekij\xc3\xa4n n\xc3\xa4k\xc3\xb6kulmasta heikomman, ty\xc3\xb6ehtosopimuksen piiriin, kun katsovat yrityksen toimialan muuttuneen. Jos ty\xc3\xb6nantajayrityksen toimiala muuttuu tosiasiallisesti, ei ammattiyhdistysliike voi t\xc3\xa4t\xc3\xa4 est\xc3\xa4\xc3\xa4. Ty\xc3\xb6ehtoshoppailu liittyy erityisesti ulkoistamisiin. _NEWLINE_Suomessa esimerkiksi Posti Group on harjoittanut ty\xc3\xb6ehtoshoppailua ulkoistamalla osan toiminnostaan ja vaihtamalla sanomalehdenjakajat halvempaan ty\xc3\xb6ehtosopimukseen.'